text: Politiker: Røgfri legepladser 
  08 maj 2015 kl. 08.34
  Esbjerg kommunes 50 offentlige legepladser skal måske være røgfrie. Ideen kommer fra den socialdemokratiske formand for Teknik- og Byggeudvalget, Anders Kronborg
  - Jeg har bedt forvaltningen om at se nærmere på sagen, siger udvalgsformand Anders Kronborg til TV SYD og tilføjer: 
  - Endnu er det blot en idé.
  Men han understreger, at ideen passer godt ind i Esbjerg Kommunes øvrige sundhedsprofil.
  Hvis ideen bliver til virkelighed, vil de halvt hundrede offentlige legepladser i kommunen blive røgfrie. Men om det skal ske som en henstilling med skilte og oplysning eller det skal ske med et regulært forbud, er Anders Kronborg endnu ikke sikker på.
  I juni 2013 indførte København røgfrie legepladser på de 125 offentlige legepladser. Foreløbig ved hjælp af skilte. Hovedstadskommunen har en ambition om at blive røgfri i 2025 og har stiftet afdelingen ?Røgfri København?.
  Læs om Røgfrit København
  